
ԱՄՓՈՓԱԹԵՐԹ

««ԵՐԵՎԱՆԻ ՆԻԿՈՂԱՅՈՍ ՏԻԳՐԱՆՅԱՆԻ ԱՆՎԱՆ ՏԵՍՈՂՈՒԹՅԱՆ  ԽԱՆԳԱՐՈՒՄՆԵՐ ՈՒՆԵՑՈՂ ԵՐԵԽԱՆԵՐԻ N 14 ՀԱՏՈՒԿ ԴՊՐՈՑ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՎԵՐԱՆՎԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	ՀՀ արդարադատության նախարարություն
	07.08.2026թ.

	
	/30.2/41997-2026

	Ի պատասխան Ձեր' 2026 թվականի հուլիսի 28-ի թիվ 01/20.1/26306-2026 գրության' հայտնում ենք, որ Արդարադատության նախարարությունն ուսումնասիրել է ««Երևանի Նիկողայոս Տիգրանյանի անվան տեսողության խանգարումներ ունեցող երեխաների N 14 հատուկ դպրոց» պետական ոչ առևտրային կազմակերպությունը վերանվանելու մասին» Կառավարության որոշման նախագիծը (այսուհետ' Նախագիծ), որի վերաբերյալ ներկայացվում են հետևյալ առաջարկությունները և դիտարկումները.
1.	Նախագծի նախաբանում ւսռաջարկվում է վերանայել Նախագծի ընդունման հիմք հանդիսացող լիազորող նորմը: Մասնավորապես' քննարկվող մասում հղում է կատարվում «Պետական ոչ առևտրային կազմակերպությունների մասին» օրենքի 13-րդ հոդվածի 3-րդ մասին, որի բովանդակության ուսումնասիրությունից ակնհայտ է դառնում, որ հիշատակված նորմը որևէ առնչություն չունի Նախագծի կարգավորման առարկայի հետ:
Վերոգրյալը հաշվի առնելով, ինչպես նաև նկատի ունենալով Սահմանադրության 6-րդ հոդվածի 1-ին մասով և «Նորմատիվ իրավական ակտերի մասին» օրենքի 13-րդ հոդվածի 1-ին մասով սահմանված պահանջները' առաջարկվում է նշել նորմատիվ իրավական ակտի այն դրույթը, որը քննարկվող դեպքում հանդիսանում է լիազորող նորմ' այդպիսով Նախագծի 
նախաբանում հղում կատարելով «Պետական ոչ առևտրային կազմակերպությունների մասին» օրենքի 13֊րդ հոդվածի 2֊րդ մասի «դ» և «ը» կետերին:
	 






























Ընդունվել է մասնակի
Առաջարկին համապատասխան լրամշակվել է նախագծի նախաբանը և հղում է կատարվել նաև «Պետական ոչ առևտրային կազմակերպությունների մասին» օրենքի 13֊րդ հոդվածի 3֊րդ մասին, քանի որ սույն օրենքի 13֊րդ հոդվածի 2-րդ մասի «դ» կետի կատարումը հաստատվում է 13֊րդ հոդվածի 3-րդ մասով:

	2. Նախագծի 2֊րդ կետով նախատեսվում է հետևյալը.
«Հայաստանի Հանրապետության կրթության, գիտության, մշակույթի և սպորտի նախարարին' սույն որոշումն ուժի մեջ մտնելուց հետո երկամսյա ժամկետում հաստատել «Տեսողության խանգարումներ ունեցող երեխաների հատուկ դպրոց-ռեսուրս կենտրոն» պետական ոչ առևտրային կազմակերպության կանոնադրությունը' նոր խմբագրությամբ և ապահովել օրենսդրությամբ սահմանված կարգով պետական գրանցումը:»:
Այս առումով հարկ է նկատել, որ Նախագծով նախատեսվող վերանվանման արդյունքում' կազմակերպությունը ձեռք է բերում «դպրոց-ռեսուրս կենտրոնի» կարգավիճակ, իսկ Նախագծին կից ներկայացված հիմնավորմամբ (այսուհետ' Հիմնավորում) սահմանվում է մանկավարժահոգեբանական աջակցության տրամադրման նոր բաղադրիչ (այլ ուսումնական հաստատությունների սովորողների, ծնողների և մանկավարժների համար): Արդյունքում չկարգավորված է մնում այն հարցը, թե արդյոք անհրաժեշտ չէ Նախագծով սահմանել նաև վերանվանման գործընթացից բխող համապատասխան փոփոխություններ, որոնց իրացման պայմաններում կփոփոխվեն (կամ կլրացվեն) նաև վերանվանված «դպրոց- ռեսուրս կենտրոնի» (այսուհետ' Կենտրոն) գործունեության առարկան և նպատակները: Հիշյալ դիտարկման հաշվառմամբ' առաջարկվում է 2-րդ կետի բովանդակությունը նախատեսել այնպիսի խմբագրությամբ, որը հնարավորություն կտա ապահովել սույն որոշումից բխող փոփոխությունների կատարումը:

	




















Պարզաբանում

Հիմք ընդունելով կազմակերպությունների վերանվանման վերաբերյալ ՀՀ կառավարության կողմից արդեն իսկ հաստատված որոշումների նախատիպը՝ մասնավորապես «Երևանի լսողության խանգարումներ ունեցող երեխաների հատուկ կրթահամալիր պետական ոչ առևտրային կազմակերպությունը վերանվանելու մասին» 12.02.2026թ. թիվ 138-Ա որոշումը՝ նախագիծը մշակվել է նույն սկզբունքներին համաձայն:






	3.	Նախագծում բացակայում է կարգավորում առ այն, թե Կենտրոնի անվանափոխության հետ կապված պետական գրանցման և կնիքի ձեռքբերման ծախսերի հարցն ինչպես է նախատեսվում կարգավորել: Նշյալի կապակցությամբ' առաջարկվում է Նախագծում կատարել համապատասխան լրացում:
	Ընդունվել է


	4.Նախագծի հիմնավորման «Ընթացիկ իրավիճակը և կարգավորման նպատակը» և «Իրավական ակտի կիրառման դեպքում ակնկալվող արդյունքը» բաժիններում առկա են բովանդակային անհամապատասխանություններ: Մասնավորապես' հիմնավորման նշված բաժիններում, որպես Կենտրոնի գործառույթների և աջակցության թիրախային խումբ, հղում է կատարվում «լսողության խանգարումներ ունեցող երեխաներին», այնինչ Նախագիծը, դրանով լուծվող խնդիրները, ինչպես նաև վերանվանման ենթակա «Երևանի Նիկողայոս Տիգրանյանի անվան տեսողության խանգարումներ ունեցող երեխաների Ա 14 հատուկ դպրոց» պետական ոչ առևտրային կազմակերպության գործունեության առարկան ու

ուղղվածությունը բացառապես վերաբերում են տեսողության խանգարումներ ունեցող երեխաներին:
Վերոգրյալի հաշվառմամբ' առաջարկվում է ներկայացնել «Նորմատիվ իրավական ակտերի մասին» օրենքի 6 րդ հոդվածի 5-րդ մասի պահանջներին համապատասխան հիմնավորում' վերջինիս բովանդակությունը համապատասխանեցնելով Նախագծի կարգավորման առարկային' այդպիսով իրավական ակտի հիմնավորման ներքին տրամաբանական համապատասխանությունը ապահովելու նպատակով բոլոր համապատասխան մասերում «լսողության» բառը փոխարինելով «տեսողության» բառով: Հարկ է ընդգծել, որ նախագծի հիմնավորման միջոցով նախագիծը մշակող պետական մարմինը պարզաբանում է իրավական ակտի ընդունման նպատակը, կարգավորման անհրաժեշտությունը, կարգավորման համար ընտրված եղանակի նպատակահարմարությունը, պարզաբանում է նախագծով առաջարկվող կարգավորումների բնույթն ու նպատակը, իրավական ակտի ընդունմամբ ակնկալվող արդյունքները, իսկ դրանց թերի կամ հակասական լինելու արդյունքում հնարավոր չէ ամբողջապես գնահատել ներկա իրավիճակը և դրա շուրջ առաջարկվող լուծումների արղյունավետությունը:

	
























Ընդունվել է
Առաջարկին համապատասխան լրամշակվել է նախագծին կից հիմնավորումը:

	 ՀՀ տարածքային կառավարման և ենթակառուցվածքների նախարարություն
	31.07.2026թ.

	
	ԴԽ//29346-2026

	Հայաստանի Հանրապետության տարածքային կառավարման և ենթակառուցվածքների նախարարությունը ««Երևանի Նիկողայոս Տիգրանյանի անվան տեսողության  խանգարումներ ունեցող երեխաների N 14 հատուկ դպրոց» պետական ոչ առևտրային կազմակերպությունը վերանվանելու մասին» Հայաստանի Հանրապետության կառավարության որոշման նախագծի վերաբերյալ սկզբունքային առարկություններ չունի։
	





Ընդունվել է ի գիտություն


	ՀՀ ֆինանսների նախարարություն
	
17.08.2026թ.

	
	01.1/34/21275-2026

	Ձեր սույն թվականի հուլիսի 28-ի №01/20.1/26306-2026 գրությամբ ներկայացված՝ ««Երևանի Նիկողայոս Տիգրանյանի անվան տեսողության խանգարումներ ունեցող երեխաների N 14 հատուկ դպրոց» պետական ոչ առևտրային կազմակերպությունը վերանվանելու մասին» ՀՀ կառավարության որոշման նախագծի վերաբերյալ, որով առաջարկվում է նշված պետական ոչ առևտրային կազմակերպությունը վերանվանել ««Տեսողության խանգարումներ ունեցող երեխաների հատուկ դպրոց - ռեսուրս կենտրոն» պետական ոչ առևտրային կազմակերպության, հայտնում ենք, որ մեր իրավասությունների շրջանակներում, առաջարկներ չունենք:
	




Ընդունվել է





	ՀՀ աշխատանքի և սոցիալական հարցերի նախարարություն
	24.08.2026թ.

	
	ԱԹ/ԱԿ-3-3/32913-2026

	ՀՀ աշխատանքի և սոցիալական հարցերի նախարարություն հասցեագրված Ձեր գրության կապակցությամբ տեղեկացնում եմ, որ ««Երևանի Նիկողայոս Տիգրանյանի անվան տեսողության խանգարումներ ունեցող երեխաների N 14 հատուկ դպրոց» պետական ոչ առևտրային կազմակերպությունը վերանվանելու մասին» ՀՀ կառավարության որոշման նախագծի վերաբերյալ առաջարկություն չունենք։
	
Ընդունվել է

	ՀՀ վարչապետի աշխատակազմ
	26.08.2026թ.

	
	02/11/29523-2026

	Խնդրում եմ  նախագիծը վարչապետի աշխատակազմ ներկայացնել Կառավարության 25.02.2021թ. N 252-Լ որոշմամբ հաստատված՝ Կառավարության աշխատակարգի 20-րդ կետի 4-րդ ենթակետի պահանջներին համապատասխան՝ փաթեթին կցելով նաև նախագծի հանրային քննարկումների տեղեկանքը և ամփոփաթերթը:
	
	


Ընդունվել է


	Սոցիալական նախարարական կոմիտեի նիստ /25.09.2026թ.-հարց 2/
	25.09.2026թ. Սոցիալական նախարարական կոմիտեի նիստին հնչեցված առաջարկին համապատասխան լրամշակվել է նախագծի 1-ին կետը՝ ««Տեսողության խանգարումներ ունեցող երեխաների հատուկ դպրոց - ռեսուրս կենտրոն» պետական ոչ առևտրային կազմակերպության» անվանումը փոխարինել է ««Երևանի Նիկողայոս Տիգրանյանի անվան տեսողության խանգարումներ ունեցող երեխաների հատուկ դպրոց - ռեսուրս կենտրոն» պետական ոչ առևտրային կազմակերպության» անվանումով:



